ચંદન ખુબ જ સુગંધિત હોય છે. પરંતુ ચંદનના વનમાં કોઇ ખાસ પ્રકારની સુગંધ હોતી નથી. ચંદનના વૃક્ષ પર વર્ષમાં બે વખત ફળ અને ફૂલ આવે છે. વરસાદ પહેલાં અને વરસાદ બાદ ચંદનના વૃક્ષ પર ફળ અને ફૂલો આવે છે. ચંદનના લીલા વૃક્ષમાં સુંગધ હોતી નથી, વાસ્તવમાં ચંદનના વૃક્ષની પાકી ડાળી જેને હીરા બરાબર માનવામાં આવે છે, તેમાં જ સુગંધ હોય છે. આ સુગંધીત લાકડીનો ઉપયોગ વિવિધ કાર્યોમાં કરવામાં આવે છે. દક્ષિણ ભારતમાં ચંદનના વૃક્ષો વધારે જોવા મળે છે. તે જ પ્રકારે પેસિફિક ચંદન ઓસ્ટ્રેલિયા અને ન્યુઝિલેન્ડમાં થાય છે. ચીન, મલેશિયા અને ઇન્ડોનેશિયામાં ચંદનના વૃક્ષ થાય છે.